**Izvorul nepereche**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-atât de dor să prind a ta făptură

de ochii mei bogați în amintiri,

Dar viața mi te-a luat din bătătură

și mi-a lăsat o noapte de sclipiri.

Ca un blestem girat de cruda soartă

îmi ostoiesc prin poze al meu chin,

Dar cum să-ți spun că te doresc consoartă

când n-am prilej în brațe să te țin?

De buze le apropii câteodată,

printr-un sărut să-ți spună că doresc

să te revăd, minune antamată

acelui vis pe care îl trăiesc.

Dar cum s-auzi un fluviu de iubire

născut dintr-un izvor ce a țâșnit

c-un unic scop și-o unică simțire

să-ți spuna ”Te iubesc!”, la infinit?

Și-a asumat întreaga provocare

să curgă-n sus, către al tău ținut

sfidând natura cu a sa urcare

prin orice strop și prin al lui tumult.

Departe ești, pe culmi tot mai semețe,

urmându-ți zborul și al tău destin,

dar voi urca spre tine cu-o larghețe

iubirea mea, cu drag, să ți-o închin.

Iar munți de-or fi în cale către tine

îi voi răzbi croind un defileu

Ca mai apoi, în ape cristaline,

să poți privi la ceea ce sunt eu.

De unde ești, acolo-n infinituri,

a inimii chemare de-i urma,

mă vei vedea că nu mai cred în rituri,

că legile științei le-oi schimba.

Voi scrie noua forță în tratate

a tot ce simt și încă nu am spus

Drept calimara cu angelitate

Ființa ta îmi fi-va de ajuns.

Și voi urca fierbând în noua stare

pe aburi de speranță voi porni.

Al meu urcuș, avid de-a ta splendoare,

Noi pagini de știință va urni.

Va renega a fizicii știință

Și-un adevăr va prinde rădăcini:

Căci două inimi prinse în dorință

pot reloca chiar lumea din ocini.

Și voi ajunge, colo, lângă tine

să împlinesc ideea de cămin,

să îți ofer ce simt că-ți aparține:

Acel izvor urcând spre-al tău destin.